ODBOR ENVIRONMENTÁLNYCH RIZíK A BIOLOGICKEJ BEZPEČNOSTI  

                                                                                          Bratislava, dňa 01.04. 2011
                                                                                          Číslo: 21732/2011-3.2-6-ZZP 27

R O Z H O D N U T I E

Ministerstvo životného prostredia Slovenskej republiky (ďalej len „ministerstvo“) odbor environmentálnych rizík a biologickej bezpečnosti ako príslušný orgán štátnej správy podľa § 2 zákona  č. 525/2003 Z. z o štátnej správe starostlivosti o životné prostredie a o zmene a doplnení niektorých zákonov v znení neskorších predpisov a podľa § 24 ods. 1 písm. b/ zákona č. 151/2002 Z. z. o používaní genetických technológií a geneticky modifikovaných organizmov v znení neskorších predpisov (ďalej len „zákon“), vo veci používateľa Centrum výskumu rastlinnej výroby Piešťany, Bratislavská cesta 122, 921 68 Piešťany 

mení

rozhodnutie č. 21115/2010-2.2-6-ZZP 24, zo dňa 16. 03. 2010, ktorým sa menilo rozhodnutie č. 17773/2009-2.3-12-ZZP 13, zo dňa 22. 04. 2009 o súhlase na prvé a každé ďalšie zavedenie geneticky modifikovaných hybridov kukuríc                   Bt11 x MIR604 x GA21 (SYN-BTØ11-1 × SYN-IR6Ø4-5 × MON-ØØØ21-9) a       Bt11 x GA21 (SYN-BTØ11-1 × MON-ØØØ21-9) do životného prostredia tak, že: 
-	rozširuje počet lokalít na prvé a každé ďalšie zavedenie geneticky modifikovaných hybridov kukuríc Bt11 x MIR604 x GA21 a Bt11 x GA21 do životného prostredia o lokalitu Šaľa, 
-	upravuje celkovú rozlohu pokusnej plochy v lokalitách Borovce, Špačince, Sokolce, Šaľa, Gabčíkovo a v Milhostove, ktorá je maximálne 50 000 m2 na jednu lokalitu, na celkovú rozlohu pokusnej plochy maximálne 60 000 m2 na jednu   lokalitu, ktorá zahŕňa pokusné parcely, ochranný obsev, cesty medzi opakovaniami a cesty medzi parcelami a obsevom, 
-	miesta zavádzania, spôsoby zavádzania, plány kontroly zavádzania, monitorovacie plány, monitorovacie techniky, spracovanie odpadu a iné spôsoby nakladania s geneticky modifikovanými kukuricami Bt11 x MIR604 x GA21 a       Bt11 x GA21, dodržiavať tak ako sú uvedené v žiadostiach evidovaných na ministerstve pod číslami: 2619/2009-2.3-1-ZZP 13, doručenej dňa 22. 01. 2009; 4729/2010-2.2-1-ZZP 24, doručenej dňa 28. 01. 2010 a 1353/2011-3.2-1-ZZP 27, doručenej dňa 11. 01. 2011,
-	rozhodnutie č. 17773/2009-2.3-12-ZZP 13 dopĺňa o bod 12, ktorý znie:    12. počas trvania predmetného výskumu 10 dní pred výsevom doručiť na ministerstvo nájomné zmluvy k pozemkom s upresnením čísla parciel a s ich vyznačením na mape, na ktorých sa bude výskum uskutočňovať.

Ostatné náležitosti v rozhodnutiach č. 21115/2010-2.2-6-ZZP 24, zo dňa 16.03. 2010 a č. 17773/2009-2.3-12-ZZP 13, zo dňa 22. 04. 2009, zostávajú nezmenené.

Tento súhlas, ktorým sa mení rozhodnutie č. 21115/2010-2.2-6-ZZP 24 meniace rozhodnutie č. 17773/2009-2.3-12-ZZP13, sa vydáva na obdobie odo dňa nadobudnutia právoplatnosti rozhodnutia do 31. 12. 2012.  

Toto rozhodnutie nenahrádza ďalšie súhlasy a konania potrebné podľa zákona.

O d ô v o d n e n i e:

Dňa 11. 01. 2011 podal používateľ Centrum výskumu rastlinnej výroby Piešťany, Bratislavská cesta 122, 921 68 Piešťany v zmysle § 36 ods. 1 zákona návrh na zmenu rozhodnutia č. 21115/2010-2.2-6-ZZP 24, zo dňa                           16. 03. 2010, ktorým sa menilo rozhodnutie č. 201017773/2009-2.3-12-ZZP 13 o súhlase na prvé a každé ďalšie zavedenie geneticky modifikovaných hybridov kukuríc Bt11 x MIR604 x GA21 a Bt11 x GA21 do životného prostredia.
Ministerstvo preskúmalo žiadosť používateľa o zmenu rozhodnutia                    č. 21115/2010-2.2-6-ZZP 24 o súhlase na prvé a každé ďalšie zavedenie geneticky modifikovaných hybridov kukuríc Bt11 x MIR604 x GA21 a Bt11 x GA21 do životného prostredia a doklady, ktoré žiadateľ predložil a to najmä údaje o mieste zavádzania   a zavádzaní, o plánoch kontroly zavádzania, monitorovacích plánoch a technikách, stave po zavedení, o spracovaní odpadu, havarijný plán, posudok z posudzovania rizika, nájomné zmluvy k pozemkom v Borovciach, v Špačinciach, v Šali                    a v Gabčíkove a plány katastrálnych území s vyznačením miest zavádzania.
	Na základe uvedených skutočností a kladného stanoviska Komisie pre biologickú bezpečnosť zo dňa 31. 03. 2011, ministerstvo vyhodnotilo, že neexistuje dôvod zamietnuť žiadosť o zmenu rozhodnutia č. 21115/2010-2.2-6-ZZP 24, zo dňa 16. 03. 2010, meniaceho rozhodnutie č. 201017773/2009-2.3-12-ZZP 13 o súhlase na prvé a každé ďalšie zavedenie geneticky modifikovaných hybridov kukuríc Bt11 x MIR604 x GA21 a Bt11 x GA21 do životného prostredia. 

Poučenie: Proti tomuto rozhodnutiu možno podľa § 61 zákona č. 71/1967 Zb. o správnom konaní v znení neskorších predpisov podať do 15 dní odo dňa jeho doručenia rozklad na Ministerstvo životného prostredia Slovenskej republiky, Námestie Ľudovíta Štúra 1, 812 35 Bratislava. Rozhodnutie možno preskúmať súdom.

                                                                         Ing. Henrieta Čajková       
                                      vymenovaná na zastupovanie riaditeľa odboru
                                        environmentálnych rizík a biologickej bezpečnosti

Doručí sa: Centrum výskumu rastlinnej výroby Piešťany, Bratislavská cesta 122,  921 68  Piešťany 

Na vedomie: SIŽP, Ústredie inšpekcie biologickej bezpečnosti, Karloveská 2,       842 22  Bratislava